Viborg d. 8.12.21

**Til bestyrelsen på Skive-Viborg HF&VUC**

I indkaldes hermed til bestyrelsesmøde på Skive-Viborg HF&VUC i Skive, Hjalmar Kjems Allé 6, 7800 Skive tirsdag d. 14. december kl. 16-18. Mødet foregår i lokale 5.

**Dagsordenen** for mødet er følgende:

1. **Godkendelse af dagsorden**

1. **Underskrift af referat**
2. **Velkomst til ny medarbejderrepræsentant i bestyrelsen**Mads Østergaard Christensen er valgt som medarbejderrepræsentant den kommende bestyrelsesperiode. Han indtræder allerede nu, fordi Grethe Kirkeby Poulsen har ønsket at udtræde af bestyrelsen, da hun går på pension.
3. **Informationer**
* ***Bjerringbro Gymnasium har fået udbudstilladelse til HF2***

*Ministeren har d. 24. november godkendt at Bjerringbro Gymnasium selv kan udbyde 2-årigt hf. Dette kan undre, da der er ledig kapacitet i området, hvad der er blevet peget påi høringssvar, men der lægges i godkendelsen vægt på, at det sker for at sikre den samlede institutions bæredygtighed.*

* ***Ministeren har svaret på kommunernes brev om VUCs situation (bilag 1)***

*Vi har fået videresendt ministerens svar på Skive og Viborg kommuners brev om deres bekymring for vores situation. Brevet er vedlagt som bilag. Der peges i brevet på VUCs store betydning og der opregnes en række kommende initiativer og muligheder, som kan medvirke til at forbedre vores vilkår.*

* ***Hf-e, avu, fvu og OBU får et løft på 37 mill. årligt de kommende tre år***

*Med finanslov 2022 er det besluttet at løfte VUCs uddannelser med 37 mill. årligt i en treårig periode. Det glædeligt og vil forbedre skolens økonomi med ca. 320.000 kr. Dog er det bekymrende, at det kun er for en treårig periode, ligesom Danske HF&VUC i efteråret har arbejdet målrettet på et særligt afdelingstaxameter til afdelinger under 100 årskursister (som Skive), hvilketi dog ikke kommet med i finansloven.*

1. **Aktuel økonomi og budgetforslag for 2022 (bilag 2)**Der er lavet en økonomiopfølgning ultimo november for 2021 og udarbejdet forslag til budget 2022, som er vedlagt som bilag. På mødet gennemgås økonomiopfølgningen og budgetforslaget.

*Det indstilles til bestyrelsen at vedtage budgetforslaget og tage økonomiopfølgningen til efterretning.*

1. **Udleje af lokaler i Viborg til SOSU STV**

Kent giver på mødet en status på udlejningen af lokaler til SOSU STV, som senest d. 1.1.22 flytter alle deres aktiviteter i Viborg ind i VUCs bygninger.

*Det indstilles til bestyrelsen, at den tager orienteringen til efterretning.*

1. **Dagens dilemma: Evt. leje af lokaler på læreruddannelsen i Skive**VI har fået et tilbud fra VIA, læreruddannelsen i Skive, om at leje lokaler og flytte skolens Skive-afdelingen ud i læreruddannelsens lokaler. Kent vil på mødet præsentere overvejelser om både økonomi, lokaler, kultur, risiko m.m. med henblik på, at bestyrelsen kan forholde sig til muligheden og drøfte den videre proces, herunder handlinger og tidshorisont.

*Det indstilles bestyrelsen, at den på baggrund af oplægget tager beslutning om den videre proces.*
2. **Forslag om ændring af skolens vedtægter mht. bestyrelsessammensætning (bilag 3)**

Som en udløber af drøftelserne på tidligere møder om kompetencer og bestyrelsessammensætning og aktuelt foranlediget af henvendelse fra VIA UC foreslås det at ændre skolens vedtægter, så bestyrelsen udvides med en plads til de videregående uddannelser i lokalområdet.

Af [lovgivningen på området](https://www.retsinformation.dk/eli/lta/2012/750) fremgår det, at der i bestyrelsen skal være 6-10 medlemmer med stemmeret, hvoraf 4-8 skal være udefrakommende medlemmer. Herudover skal der være 2 medlemmer uden stemmeret, som repræsenterer kursisterne og medarbejderne. Aktuelt har bestyrelsen 10 medlemmer, heraf 8 med stemmeret, hvor de 6 er udefrakommende. Der er således muligt indenfor lovens rammer at udvide bestyrelsen med op til 2 udefrakommende medlemmer.

Dette er en ændring, som bestyrelsen selv kan vedtage, og som ikke skal godkendes i ministeriet.

*Det indstilles til bestyrelsen at drøfte behovet for fremtidige kompetencer i bestyrelsen og tage stilling til forslaget om vedtægtsændring og udvidelse af bestyrelsen med 1 medlem, der repræsenterer de videregående uddannelser i lokalområdet.*

1. **Whistleblowerordning (bilag 4)**

Med flere end 50 ansatte er skolen lovgivningsmæssigt forpligtet til at etablere en whistleblowerordning for skolens ansatte senest d. 17. december. For at håndtere dette, er der forberedt en aftale med Aarhus HF&VUC om et samarbejde om ordningen, der betyder, at vi bruger et IT-system som Aarhus HF&VUC har indkøbt - dog med særskilt portal for ansatte på Skive-Viborg HF&VUC og at henvendelser håndteres af deres whistleblower enhed. Vi samarbejder allerede med Aarhus HF&VUC omkring en DPO-ordning, hvor vi sammen med en række andre VUC’er har købt en andel af deres DPO, hvilket vi har gode erfaringer med.

Det indstilles til bestyrelsen, at den godkender, at vi indgår et samarbejde med Aarhus HF&VUC om håndtering af whistleblowerordningen.

1. **Status udviklingsplan**

Arbejdet med en udviklingsplan for skolen var berammet til at blive præsenteret på bestyrelsesmødet i december. Arbejdet er dog blevet forsinket bl.a. pga. arbejdet med udleje og leje af lokaler. Det er aftalt med formandskabet, at planen præsenteres på mødet i marts.

*Det indstilles til bestyrelsen, at den tager orienteringen til efterretning.*

1. **Evt.**

Pga. Coronasituationen og opfordringen til at undgå sociale sammenkomster serveres der ikke en let anretning denne gang. Afbud til mødet sendes til kentk@svhfvuc.dk senest mandag d. 13. december.

Med venlig hilsen

Kent West Kristensen Peter Møller Pedersen

 Rektor Bestyrelsesformand